એક દિવસ પોતાના જ ફ્લેટ ની ઓવરહેડ ટાંકી લીકેજ થતા તેમને આ કેમિકલ્સને મોટા પ્રમાણમાં વાપરવનો મોકો મળ્યો. પોતે તૈયાર કરેલ કેમિકલથી જાતે ટાંકીની અંદર બે થી ત્રણ કોટિંગ કર્યા અને એક દિવસ ટાંકીને સુકાવા દીધી.પછી પાણી ભરીને જોયું તો પ્રથમ પ્રયત્ને જ 24 કલાક પાણીથી ભરેલી રહેતી ટાંકી 100% વોટરપ્રૂફ થઇ ગઈ હતી.આ સફળતા તેમના બનાવેલા કેમિકલની કમાલ હતી. ત્યારબાદ તેઓએ સગાસબંધીઓ ના ધાબા-ટાંકી અને દીવાલોના વોટરપ્રૂફિંગ કરી આપવાનું શરુ કર્યું.બે વર્ષ બાદ ઘણી અજાણી જગ્યાઓ થી પણ વોટરપ્રૂફિંગ માટે પૂછપરછ આવવ લાગી એટલે, વિચાર્યું કે આ ધંધાને કાયમી વ્યવસાયિક ધોરણે બજારમાં મુકવાનો સમય પાકી ગયો છે. આમ 1997 માં વોટરશીલ સર્વિસીસ ની શરૂઆત થઇ.